ประกาศสำนักงานมาตรฐานผลิตภัณฑ์อุตสาหกรรมประกาศสำนักงานมาตรฐานผลิตภัณฑ์อุตสาหกรรมเรื่องการจัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารของราชการพ.ศ. ๒๕๔๐[๑] โดยที่เห็นเป็นการสมควรปรับปรุงประกาศสำนักงานมาตรฐานผลิตภัณฑ์อุตสาหกรรมเรื่องการจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการพ.ศ. ๒๕๔๐ให้สอดคล้องกับชื่อหน่วยงานตามกฎกระทรวงแบ่งส่วนราชการสำนักงานมาตรฐานผลิตภัณฑ์อุตสาหกรรมกระทรวงอุตสาหกรรม พ.ศ. ๒๕๕๖ จึงยกเลิกประกาศสำนักงานมาตรฐานผลิตภัณฑ์อุตสาหกรรมเรื่อง การจัดระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการพ.ศ. ๒๕๔๐ ลงวันที่ ๒๖ ธันวาคม ๒๕๕๔และเพื่อให้การปฏิบัติเกี่ยวกับการจัดระบบข้อมูลข่าวสารส่วนบุคคลให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงออกประกาศสำนักงานมาตรฐานผลิตภัณฑ์อุตสาหกรรม เพื่อจัดระบบข้อมูลข่าวสารส่วนบุคคลดังต่อไปนี้ข้อ ๑ ประเภทของบุคคลที่จัดเก็บข้อมูลไว้ ได้แก่ข้าราชการ ลูกจ้างประจำ ลูกจ้างชั่วคราว พนักงานราชการ โดยเก็บข้อมูลตลอดการทำงานรวมถึงการรับบำนาญ/บำเหน็จรายเดือน (ถ้ามี) ของบุคคลนั้นในสำนักงานมาตรฐานผลิตภัณฑ์อุตสาหกรรมข้อ ๒ ประเภทของระบบข้อมูลข่าวสารส่วนบุคคล๒.๑ ระบบข้อมูลประวัติต่าง ๆ ประกอบด้วย๒.๑.๑ ชื่อ ชื่อสกุล วันเดือนปีเกิด เลขประจำตัวประชาชน ภูมิลำเนาหมู่โลหิต ศาสนา ชื่อคู่สมรส ชื่อบิดามารดา และชื่อบุตร๒.๑.๒ ประวัติการบรรจุ การโอน การเลื่อนระดับ การปรับระดับ การย้ายการออกจากราชการ๒.๑.๓ ประวัติการดำรงตำแหน่ง การได้รับเงินเดือนและการรับบำเหน็จบำนาญ๒.๑.๔ ประวัติการศึกษา และการศึกษาต่อ๒.๑.๕ ประวัติการฝึกอบรม สัมมนา ประชุม ดูงาน๒.๑.๖ ประวัติการรับ และการส่งคืนเครื่องราชอิสริยาภรณ์๒.๑.๗ ประวัติการดำเนินการทางวินัย๒.๑.๘ ประวัติการไม่ได้รับเงินเดือน หรือรับเงินเดือนไม่เต็ม๒.๑.๙ ประวัติการปฏิบัติราชการพิเศษ๒.๒ ระบบข้อมูลการลาข้อ ๓ ลักษณะการใช้ข้อมูลตามปกติ๓.๑ ผู้ใช้ ได้แก่๓.๑.๑เจ้าหน้าที่สำนักงานมาตรฐานผลิตภัณฑ์อุตสาหกรรมผู้ใช้ข้อมูลประวัติบุคคลในการปฏิบัติงานตามปกติของสำนักงานเจ้าหน้าที่กลุ่มบริหารทรัพยากรบุคคล สำนักงานเลขานุการกรมผู้บังคับบัญชาตั้งแต่ระดับหัวหน้าฝ่าย/กลุ่มขึ้นไปจนถึงรัฐมนตรีเจ้าสังกัดของเจ้าของข้อมูล๓.๑.๒ เจ้าหน้าที่สำนักงานปลัดกระทรวงอุตสาหกรรมที่ต้องใช้ข้อมูลประวัติบุคคลในการปฏิบัติงานตามปกติของกระทรวงอุตสาหกรรม๓.๑.๓ องค์กรกลางที่ทำหน้าที่ดูแลด้านบริหารทรัพยากรบุคคลด้านเงินเดือน ค่าจ้าง ค่าตอบแทน บำเหน็จ บำนาญและเงินอื่นในลักษณะเดียวกันของข้าราชการ พนักงานราชการ และลูกจ้างและด้านงบประมาณภาครัฐ๓.๒ วัตถุประสงค์๓.๒.๑ เพื่อประโยชน์ในการบริหารทรัพยากรบุคคล เช่นการวางแผนอัตรากำลัง การกำหนดตำแหน่ง/ปรับปรุงการกำหนดตำแหน่งการได้รับเงินเดือน/เงินประจำตำแหน่ง การสรรหา การบรรจุ การแต่งตั้งการเลื่อนระดับตำแหน่ง/การปรับระดับ การโอน การย้าย การพัฒนาบุคคลการประเมินผลการปฏิบัติราชการ การเลื่อนเงินเดือน/ค่าจ้าง/ค่าตอบแทนการดำเนินการทางวินัย การขอรับพระราชทานเครื่องราชอิสริยาภรณ์ การลาออกบำเหน็จบำนาญ การจัดทำฐานข้อมูลประวัติบุคคลการพิจารณาข้าราชการและลูกจ้างดีเด่นประจำปี สวัสดิการ และประโยชน์เกื้อกูลตลอดจนการควบคุมค่าใช้จ่ายด้านบุคคลภาครัฐ เป็นต้น๓.๒.๒ เพื่อใช้ในการปฏิบัติงานตามปกติของสำนักงานมาตรฐานผลิตภัณฑ์อุตสาหกรรม๓.๒.๓ เพื่อให้บริการแก่เจ้าของข้อมูล หน่วยงานที่เกี่ยวข้องหรือบุคคลภายนอกข้อ ๔ วิธีขอตรวจดูหรือขอสำเนาข้อมูลข่าวสารส่วนบุคคลนอกจากการใช้ข้อมูลตามปกติ วิธีการขอตรวจดูหรือขอสำเนาข้อมูลข่าวสารส่วนบุคคลให้ดำเนินการดังนี้๔.๑ กรณีข้าราชการ/ลูกจ้างประจำ/ลูกจ้างชั่วคราว/พนักงานราชการเป็นเจ้าของข้อมูลประสงค์จะขอข้อมูล ตรวจดูหรือคัดประวัติข้อมูลของตัวเองดำเนินการดังนี้๔.๑.๑ ผู้ขอข้อมูลติดต่อกลุ่มบริหารทรัพยากรบุคคล เพื่อขอตรวจดูหรือขอคัดประวัติข้อมูลของตนเองณ กลุ่มบริหารทรัพยากรบุคคล๔.๑.๒ การดำเนินการ ตามข้อ ๔.๑.๑ไม่สามารถนำประวัติข้อมูลของตนเองออกไปภายนอกได้๔.๒ กรณีข้าราชการ/ลูกจ้างประจำ/ลูกจ้างชั่วคราว/พนักงานราชการประสงค์จะขอข้อมูลด้วยตนเองโดยขอสำเนาหรือขอสำเนาที่มีคำรับรองถูกต้องของข้อมูลให้จัดทำคำขอเป็นหนังสือระบุความประสงค์ในการขอข้อมูล ดำเนินการดังนี้๔.๒.๑ ผู้ขอข้อมูลยื่นคำขอต่อผู้บังคับบัญชาตามลำดับเว้นแต่ผู้ขอข้อมูลเป็น ผู้ดำรงตำแหน่งหัวหน้าหน่วยงานที่ไม่สังกัดกองหรือหัวหน้าหน่วยงานระดับกองขึ้นไป เพื่อให้สำนักงานเลขานุการกรมดำเนินการ๔.๒.๒ ผู้ขอข้อมูลติดต่อกลุ่มบริหารทรัพยากรบุคคลด้วยตนเองเพื่อขอรับสำเนาหรือสำเนาที่มีคำรับรองถูกต้องของข้อมูลพร้อมแสดงหลักฐานประจำตัวของผู้ขอข้อมูลในกรณี ที่เจ้าหน้าที่ร้องขอ๔.๓ กรณีผู้รับบำนาญ/บำเหน็จรายเดือน หรือเคยเป็นข้าราชการลูกจ้างประจำ ลูกจ้างชั่วคราว พนักงานราชการเป็นเจ้าของข้อมูล ประสงค์จะขอข้อมูลตรวจดู หรือขอสำเนา หรือขอสำเนาที่มีคำรับรองถูกต้องของข้อมูลของตนเองดำเนินการดังนี้๔.๓.๑ ผู้ขอข้อมูลยื่นคำขอเป็นหนังสือติดต่อสำนักงานเลขานุการกรมโดยระบุความประสงค์ในการขอตรวจดู หรือขอสำเนาหรือขอสำเนาที่มีคำรับรองถูกต้องของข้อมูลพร้อมสำเนาหลักฐานประจำตัวของผู้ขอข้อมูล ในกรณีเจ้าหน้าที่ร้องขอในกรณีที่ผู้ขอข้อมูลมีผู้กระทำการแทน ให้ผู้กระทำการแทนยื่นคำขอเป็นหนังสือต่อสำนักงานเลขานุการกรม โดยระบุความประสงค์ในการขอตรวจดู หรือขอสำเนาหรือขอสำเนาที่มีคำรับรองถูกต้องของข้อมูลพร้อมสำเนาหลักฐานประจำตัวของผู้ขอข้อมูลและหรือสำเนาหลักฐานการมีสิทธิดำเนินการแทน ในกรณีที่เจ้าหน้าที่ร้องขอ๔.๓.๒ ผู้ขอข้อมูลติดต่อกลุ่มบริหารทรัพยากรบุคคล เพื่อขอตรวจดูหรือขอรับสำเนา หรือสำเนาที่มีคำรับรองถูกต้องของข้อมูลพร้อมแสดงหลักฐานประจำตัวของเจ้าของข้อมูล ในกรณีมีผู้กระทำการแทนแสดงหลักฐานการมีสิทธิดำเนินการแทน พร้อมสำเนาหลักฐานประจำตัวของเจ้าของข้อมูลในกรณีที่เจ้าหน้าที่ร้องขอสำหรับกรณีลูกจ้างชั่วคราวจะขอดูหรือขอสำเนาที่มีคำรับรองถูกต้องของข้อมูลได้ไม่เกินหนึ่งปีนับแต่วันวันพ้นจากราชการ๔.๔ กรณีหน่วยงานของรัฐ หรือหน่วยงานอื่น หรือบุคคลภายนอกประสงค์จะขอข้อมูลข่าวสารส่วนบุคคลผู้ขอจะต้องยื่นคำขอเป็นหนังสือต่อเลขาธิการสำนักงานมาตรฐานผลิตภัณฑ์อุตสาหกรรมหรือ เลขานุการกรม ระบุรายละเอียดของข้อมูลข่าวสารที่ต้องการเหตุผลที่ขอในกรณีที่เป็นหน่วยงานอื่นหรือบุคคลภายนอกให้ยื่นคำขอเป็นหนังสือพร้อมหลักฐานของผู้ขอข้อมูลหรือผู้มีอำนาจกระทำการแทนเพื่อพิจารณาดำเนินการตามมาตรา ๒๔แห่งพระราชบัญญัติข้อมูลข่าวสารของราชการ พ.ศ. ๒๕๔๐๔.๕ กรณีมีปัญหาในทางปฏิบัติให้เป็นอำนาจของคณะกรรมการข้อมูลข่าวสารของสำนักงานมาตรฐานผลิตภัณฑ์อุตสาหกรรมพิจารณาข้อ ๕ วิธีการขอให้แก้ไขเปลี่ยนแปลงข้อมูลข่าวสารส่วนบุคคล๕.๑กรณีข้าราชการ/ลูกจ้างประจำ/ลูกจ้างชั่วคราว/พนักงานราชการเป็นเจ้าของข้อมูลประสงค์จะขอแก้ไขเปลี่ยนแปลงข้อมูลของตนเองให้จัดทำคำขอเป็นหนังสือระบุความประสงค์ ในการขอให้แก้ไขเปลี่ยนแปลงข้อมูลโดยยื่นคำขอต่อผู้บังคับบัญชาตามลำดับ เว้นแต่ผู้ขอข้อมูลเป็นผู้ดำรงตำแหน่งหัวหน้าหน่วยงานที่ไม่สังกัดกองหรือหัวหน้าหน่วยงานระดับกองขึ้นไป เพื่อให้สำนักงานเลขานุการกรมดำเนินการพร้อมแนบสำเนาหลักฐานที่เกี่ยวข้องที่มีคำรับรองถูกต้องของข้อมูลจากเจ้าของข้อมูลแล้ว๕.๒ กรณีผู้รับบำนาญ/บำเหน็จรายเดือนเป็นเจ้าของข้อมูลประสงค์จะขอแก้ไขเปลี่ยนแปลงข้อมูลด้วยตนเอง ดำเนินการดังนี้๕.๒.๑ ผู้ขอข้อมูลยื่นคำขอเป็นหนังสือต่อสำนักงานเลขานุการกรมโดยระบุความประสงค์ในการขอให้แก้ไขเปลี่ยนแปลงข้อมูลข่าวสารส่วนบุคคลของเจ้าของข้อมูลพร้อมแนบสำเนาหลักฐานที่เกี่ยวข้องที่มีคำรับรองถูกต้องของข้อมูลจากเจ้าของข้อมูลดังนี้๕.๒.๑.๑ สำเนาหลักฐานประจำตัวของเจ้าของข้อมูล กรณีผู้ขอข้อมูลมีผู้กระทำการแทนให้ยื่นหลักฐานการมีสิทธิดำเนินการแทนพร้อมสำเนาหลักฐานประจำตัวของเจ้าของข้อมูล๕.๒.๑.๒สำเนาหลักฐานที่เกี่ยวข้องกับการขอให้แก้ไขเปลี่ยนแปลงข้อมูลหรือหลักฐานที่ออกให้โดยเจ้าหน้าที่ของรัฐที่มีหน้าที่จัดทำเอกสารดังกล่าว๕.๒.๒ ผู้ขอข้อมูลติดต่อกลุ่มบริหารทรัพยากรบุคคลเพื่อขอให้แก้ไขเปลี่ยนแปลงข้อมูล พร้อมแสดงหลักฐานประจำตัวของข้อมูลในกรณีผู้กระทำการแทนให้แสดงหลักฐานการมีสิทธิดำเนินการแทนพร้อมสำเนาหลักฐานประจำตัวของเจ้าของข้อมูลโดยนำต้นฉบับเอกสารที่เกี่ยวข้องดังกล่าวมาแสดงประกอบการพิจารณาด้วย๕.๓ เจ้าหน้าที่กลุ่มบริหารทรัพยากรบุคคล สำนักงานเลขานุการกรมผู้รับผิดชอบ/ผู้ใช้ข้อมูลตามปกติเป็นผู้แก้ไขเปลี่ยนแปลงข้อมูลในกรณีที่มีความเห็นไม่แก้ไขเปลี่ยนแปลงข้อมูลให้เสนอความเห็นต่อผู้บังคับบัญชาตามลำดับจนถึงเลขาธิการสำนักงานมาตรฐานผลิตภัณฑ์อุตสาหกรรมหรือผู้ที่ได้รับมอบหมายพิจารณาและให้แจ้งผลการพิจารณาให้ผู้ขอแก้ไขเปลี่ยนแปลงข้อมูลทราบโดยไม่ชักช้าข้อ ๖ แหล่งที่มาของข้อมูล๖.๑ เจ้าของข้อมูล๖.๒ กลุ่มบริหารทรัพยากรบุคคลที่ทำหน้าที่ในการจัดทำข้อมูลบุคคล๖.๓ หน่วยงานที่เกี่ยวข้องกับข้อมูลส่วนบุคคลของเจ้าหน้าที่ในหน่วยงานที่ต้องจัดเก็บตามข้อ๒ประกาศณ วันที่ ๒๙ กันยายน พ.ศ. ๒๕๕๗อุฤทธิ์ศรีหนองโคตรเลขาธิการสำนักงานมาตรฐานผลิตภัณฑ์อุตสาหกรรมปริยานุช/ผู้จัดทำ๑๙ สิงหาคม๒๕๕๘ปุณิกา/ผู้ตรวจ๒๘ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๙ ง/หน้า ๒๐/๑๓ สิงหาคม ๒๕๕๘